Hålogalandsbrua

Hålogalandsbrua (nordsamisk: Holgolátrovvi) er ei bru i Narvik kommune i Nordland. Brua krysser Rombaken og er en del av Europavei 6. Med en total lengde på  meter og et hovedspenn på  meter, er dette Norges nest lengste hengebru, målt etter spenn. Bare Hardangerbrua er lengre.

Hålogalandsbrua ble offisielt åpnet 9. desember 2018 av daværende statsminister Erna Solberg.Statens vegvesen. Fakta og video om E6 Hålogalandsbrua. Besøkt 12. desember 2018. Strekningen Narvik–Bjerkvik på E6 ble kortet inn med 18 kilometer, og Narvik–Bjørnfjell (via Europavei 10) ble 4 km kortere. Den erstattet også strekningen Ornes–Rombaksbrua, som har lav standard og er utsatt for snøskred og steinsprang.

Brua ble bygget av den kinesiske entreprenøren Sichuan Road and Bridge Group. Narvik lufthavn, Framnes ble nedlagt 1. april 2017 som følge av at brua forkortet reisetiden til Evenes lufthavn med 20 minutter og avstanden ble forkortet med 18 km.

 Navn  
Det har vært debatt om navnevalg på brua. Ofotbrua og Narvikbrua ble foreslått, men Hålogalandsbrua vant mest gehør blant politikere. Statens kartverk mente Ofotbrua var mest egnet fordi «regionen Ofoten passer bedre som navn på brua som krysser fjorden i botnen av Ofotfjorden» og «[H]istorisk er Hålogaland et stort område, og det blir litt kunstig å bruke det som et navn på en bru i Ofoten».

 Bakgrunn 
Hålogalandsbrua krysser den ytre delen av Rombaken mellom Karistranda, 2,2 kilometer nordøst for Narvik sentrum, og Øyjord, ti kilometer sør for Bjerkvik. Den er en del av et veiprosjekt påbegynt i 2013 som også omfattet Karistrandtunnelen, Storlikolltunnelen og tilknytningsveier på begge sider av brua. Veitraséen ble åpnet 9. desember 2018 og er en del av europavei 6 gjennom Narvik kommune. 

Veien forkorter strekningen mellom Narvik og Bjerkvik med 18 kilometer sammenlignet med den tidligere E6-traséen som krysset over Rombaksbrua. 

Med en lengde på  meter og et fritt spenn på  meter har Hålogalandsbrua Norges nest lengste hengebruspenn etter Hardangerbrua. I 2018 var brua Skandinavias fjerde lengste og Europas sjette lengste hengebru. Den består av 30 seksjoner som hver har en lengde på 40 meter. Hålogalandsbrua knyttes sammen med Øyjord med den korte Øyjordbrua.Fremover 11. desember 2018. https://www.fremover.no/halogalandsbrua/lokale-nyheter/navn/na-har-brua-endelig-fatt-navn-bade-pa-norsk-og-pa-samisk/s/5-17-492886. Nå har brua endelig fått navn…]. Besøkt 12. deaember 2018. 

Som følge av den reduserte reisetiden og avstanden mellom Narvik og flyplassen i Evenes, ble Framnes lufthavn i Narvik nedlagt 1. april 2017. Hålogalandsbrua krysser Rombaken på samme sted som norske og allierte styrker gjorde invasjon 28. mai 1940 for å drive tyske okkupanter ut av Narvik.

 Prosjektering og bygging  
På grunn av stor forskjell i kostnad mellom de forskjellige alternativene til brukonstruksjon, bestemte Statens vegvesen våren 2008 at bare hengebru skulle vurderes i den videre prosjekteringen. Statens vegvesen kostnadsberegnet våren 2008 prosjektet til  millioner kroner, inkludert tilknytningsveier og tunneler.

Bruprosjektet ble drevet av Hålogalandsbrua AS, et selskap hvor Narvik kommune er majoritetseier med 75,95 prosent av aksjene. Prosjektet var en del av regjeringens forslag til Nasjonal transportplan for 2010–2019, og det ble foreslått lagt til første del av planperioden. 24. mai 2012 kunngjorde Samferdselsminister Magnhild Meltveit Kleppa at finansieringen for prosjektet var på plass. Utbygger var den kinesiske entreprenøren Sichuan Road and Bridge Group. Rundt 60 kinesiske arbeidere var på anlegget i byggeperioden.

Byggestart var 18. februar 2013. I sammenheng med brubyggingen ble rassikringstunnelen Trældaltunnelen åpnet 11. september 2015. 6. oktober 2017 var alle bruelementene satt sammen. Brua skulle etter planen være ferdig 2016, men etter forsinkelser ble den åpnet i desember 2018.

Vedlikehold
Bare noen uker etter åpningen oppdaget Statens vegvesen svakheter i tolv bolter, i tillegg til et brudd på en kabelsko. 20. juli 2019 ble det klart at 344 bolter som holder de bærende vairene i hengebrua, må skiftes. En av boltene hadde røket, og flere andre hadde sprukket. De var blitt svekket av hydrogen, noe Statens vegvesen mente var en produksjonsfeil.

Senere ble det oppdaget problemer med at asfalten løsnet fra brokassene, og høsten 2024 ble det bestemt å lage noen testfelter for å prøve ut forskjellige løsninger for å få bedre feste for asfalten.

Galleri

 Se også 
 Liste over bruer i Norge
 Liste over bruer i Norge etter lengde

Referanser

 Eksterne lenker 

 Hålogalandsbrua AS
 Statens vegvesen
 Veikart

Kategori:Veibroer i Nordland
Kategori:Broer på europavei 6 (Norge)
Kategori:Europavei 6s historie i Nordland
Kategori:Veier i Narvik
Kategori:Hengebroer
Kategori:Regjeringen Solberg
Kategori:Broer åpnet i 2018
Kategori:2018 i Norge